L 52/30
EL
Επίσημη Εφημερίδα της Ευρωπαϊκής Ένωσης
20.2.2023
ii) τα ζώα-δότες παρέμειναν, για χρονικό διάστημα 60 ημερών πριν από την ημερομηνία συλλογής του σπέρματος, των ωοκυττάρων ή των εμβρύων, σε κέντρο τεχνητής σπερματέγχυσης ή σε άλλη κατάλληλη εγκατάσταση γύρω από την οποία, σε ακτίνα τουλάχιστον 20 km, δεν επιβεβαιώθηκε εστία οζώδους δερματίτιδας κατά τη διάρκεια περιόδου τριών μηνών πριν από την ημερομηνία συλλογής του σπέρματος, των ωοκυττάρων ή των εμβρύων· iii) τα ζώα-δότες υποβλήθηκαν σε κλινικό έλεγχο 28 ημέρες πριν από την ημερομηνία συλλογής, καθώς και σε όλη τη διάρκεια της περιόδου συλλογής, και δεν παρουσίασαν κανένα κλινικό σύμπτωμα οζώδους δερ­ ματίτιδας· β) κάθε προορισμό που βρίσκεται σε άλλη ζώνη εμβολιασμού I ή II άλλου κράτους μέλους, υπό την προϋπόθεση ότι, εκτός από τους όρους που καθορίζονται στο στοιχείο α), πληρούνται όλοι οι ακόλουθοι όροι: i) τα ζώα-δότες υποβλήθηκαν, με αρνητικά αποτελέσματα, σε εξέταση αλυσιδωτής αντίδρασης πολυμεράσης (PCR) για την ανίχνευση οζώδους δερματίτιδας, η οποία διενεργήθηκε σε δείγματα αίματος που συλλέχ­ θηκαν κατά την έναρξη της συλλογής του σπέρματος και τουλάχιστον κάθε 14 ημέρες μετέπειτα κατά τη διάρκεια της περιόδου συλλογής σπέρματος, ή την ημέρα της συλλογής εμβρύων και ωοκυττάρων· ii) το σπέρμα υποβλήθηκε, με αρνητικά αποτελέσματα, σε εξέταση PCR για την ανίχνευση οζώδους δερματί­ τιδας· γ) κάθε προορισμό που βρίσκεται στο ίδιο ή σε άλλο κράτος μέλος ή, στην περίπτωση ζώνης εμβολιασμού I, σε τρίτη χώρα, υπό την προϋπόθεση ότι, εκτός από τους όρους που καθορίζονται στο στοιχείο α), τα ζώα-δότες πληρούν όλες τις κατάλληλες εγγυήσεις για την υγεία των ζώων, βάσει θετικού αποτελέσματος εκτίμησης κινδύνου των επιπτώσεων μιας τέτοιας αποστολής και των μέτρων κατά της εξάπλωσης της οζώδους δερμα­ τίτιδας, οι οποίες απαιτούνται από την αρμόδια αρχή του κράτους μέλους της εγκατάστασης καταγωγής και έχουν εγκριθεί από τις αρμόδιες αρχές των χωρών των τόπων διέλευσης και προορισμού, πριν από την αποστολή του σπέρματος, των ωοκυττάρων ή των εμβρύων.
3.4.2.
Μπορούν να επιτραπούν οι μετακινήσεις φορτίων σπέρματος, ωοκυττάρων και εμβρύων βοοειδών από εγκεκριμένες εγκαταστάσεις ζωικού αναπαραγωγικού υλικού ή άλλες εγκαταστάσεις που βρίσκονται σε μια ζώνη εμβολιασμού ΙΙ προς κάθε προορισμό που βρίσκεται σε άλλη ζώνη εμβολιασμού ΙΙ του ίδιου κράτους μέλους. 3.5.
Μετακινήσεις φορτίων μη μεταποιημένων ζωικών υποπροϊόντων βοοειδών από ζώνη εμβολιασμού Ι: Μπορούν να επιτραπούν οι μετακινήσεις φορτίων μη μεταποιημένων ζωικών υποπροϊόντων βοοειδών από εγκαταστάσεις που βρίσκονται σε ζώνη εμβολιασμού Ι προς: α) κάθε προορισμό που βρίσκεται στο ίδιο κράτος μέλος ή κάθε προορισμό που βρίσκεται σε ζώνες εμβολιασμού I ή ΙΙ σε άλλο κράτος μέλος· β) στην περίπτωση φορτίων δορών και δερμάτων, κάθε προορισμό που βρίσκεται σε οποιαδήποτε περιοχή του ίδιου ή άλλου κράτους μέλους ή τρίτης χώρας, εφόσον πληρούται ένας από τους ακόλουθους όρους: i) οι κατεργασμένες δορές και δέρματα έχουν υποβληθεί σε μία από τις επεξεργασίες που αναφέρονται στο παράρτημα I σημείο 28 στοιχεία β) έως ε) του κανονισμού (ΕΕ) αριθ.
142/2011 της Επιτροπής (1)· ή ii) οι κατεργασμένες δορές και δέρματα έχουν υποβληθεί σε μία από τις επεξεργασίες που αναφέρονται στο παράρτημα III τμήμα XIV κεφάλαιο I σημείο 4) στοιχείο β) σημείο ii) του κανονισμού (ΕΚ) αριθ.
853/2004 του Ευρωπαϊκού Κοινοβουλίου και του Συμβουλίου (2) και έχουν ληφθεί όλες οι προφυλάξεις για να αποφευχθεί η επαναμόλυνσή τους από παθογόνους παράγοντες μετά την επεξεργασία.
(1) Κανονισμός (ΕΕ) αριθ.
142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ.
1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
(2) Κανονισμός (ΕΚ) αριθ.
853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ.
55).